ПРЕДЛОГ НА ЗАКОН
ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЗАШТИТА НА КОНКУРЕНЦИЈАТА

Член 1

Во Законот за заштита на конкуренцијата („Службен весник на Република Македонија“ број 145/2010, 136/2011, 41/2014 и 53/2016), во член 27 став (7) точка 5) во алинејата 5 сврзникот „и“ се заменува со сврзникот „или“.

По алинејата 5 се додава нова алинеја 6, која гласи:

„- АПТИС (АPTIS) - најмалку ниво Б2 (B2)“.

Точката 6) се брише.

Член 2

Одредбите од член 27 став (7) точка 5) од Законот за заштита на конкуренцијата („Службен весник на Република Македонија“ број 145/2010, 136/2011, 41/2014 и 53/2016) и одредбите од член 1 од овој закон со кој член 27 став (7) точка 5) се дополнува со нова алинеја 6, нема да се применуваат од денот на влегувањето во сила на овој закон до 1 септември 2018 година.

Член 3

Претседателот и членовите кои се избрани во периодот од денот на влегувањето во сила на овој закон до 1 септември 2018 година, се должни да го исполнат условот за познавање на странски јазик најдоцна во рок од една година од денот на нивниот избор.

На претседателот и членовите кои нема да го исполнат условот за познавање на странски јазик во рокот утврден во став (1) на овој член им престанува мандатот

Член 4

 Овој закон влегува во сила со денот на објавувањето во „Службен весник на Република Македонија“.